Da biskop Kupfer overdro ansvaret for bispedømmets ledelse til en ny biskop etter 35 år, hadde meget skjedd på hans vakt. Det var da blitt yil 41 menigheter i hver seksjon av bispedømmet, med rundt 30.000 katolikker, en katolsk radiostasjon, sykehus, klinikk for syke og fattige, en høyskole, to videregående skoler for jenter og og en for gutter, en barneskole for gutter og jenter, et senter for spiritualitet, en institusjon for opplæring av frivillige ledere i de sosiale apostolater, tre spesialskoler, en bilmekanikerskole, og i en lengre periode et mindreseminar og to kateketopplæringsskoler: en for menn og en for kvinner.